Espen Knutsen

Espen «Shampo» Knutsen (født Kjell Espen Knutsen 12. januar 1972 i Oslo) er en norsk tidligere ishockeyspiller og -trener som i juli 2020 ble medieansvarlig for Vålerenga Ishockey. Våren 2022 forlenget han ikke sin avtale med klubben.
Espen Knutsen er ansett for å være et av tidenes største ishockeytalent i Norge, og ble draftet som nummer 204 (i tiende runde) av Hartford Whalers i 1990. Han er en av åtte nordmenn med erfaring fra den nordamerikanske National Hockey League (NHL), hvor han spilte tilsammen 207 kamper for klubbene Mighty Ducks of Anaheim og Columbus Blue Jackets. Han er også den eneste nordmann til dato som har spilt i en NHL All-Star-kamp. I løpet av sin karriere spilte han også for Vålerenga i den norske Eliteserien og Djurgården i den svenske Elitseiren. Han var også en profilert spiller på det norske ishockeylandslaget og spilte blant annet under OL på Lillehammer i 1994.
Hans spillerkarriere var preget av mange skader, og i 2005 fikk han en uhelbredelig nakkeskade etter å ha bli taklet mot vantet av Frölunda-spilleren Niklas Andersson som tvang ham til å avslutte karrieren tidlig.
Etter han la opp som spiller var han trener for Vålerenga fra 2006 til 2016, hvor han ledet klubben til fire seriemesterskap og tre kongepokaler (2007 og 2009). Fra 2016 overtok han stillingen som sportssjef i Vålerenga.
Kallenavnet «Shampo» har sin bakgrunn i at faren, Erik Knutsen, som i mange år var sentral i klubben, hadde kallenavnet «Såpa» ettersom han arbeidet som frisør.


== Klubbkarriere ==


=== 1988−1997: Vålerenga og Djurgården ===


=== 1997−2000: NHL-opphold og retur til Djurgården ===


=== 2000−2004: Tilbake i NHL ===
Vinteren 2002 spilte han for verdenslaget i NHL All-Star-kampen. Verdenslaget vant 8-5 mot Nord-Amerika og Shampo gjorde 4-5-målet. Han hadde også en målgivende pasning. Da han spilte for Djurgården ble han kåret til beste norske spilleren i den svenska hockeyligan.
I en NHL-match i 2002 avfyrte Knutsen et skudd som gikk via køllen til Derek Morris fra Calgary Flames og over pleksiglasset og opp til 19. benkerad – før den traff 13-åringen Brittanie Cecils panne. På kvelden den 18. mars 2002 to dager senere døde hun. Ikke på grunn av at pucken traff Brittanie Cecil over øyet, men fordi hodet ble slynget bakover og ødela en pulsåre i nakken hennes. Dødsårsaken var hjerneblødning. Dette var første gangen en tilskuer ble drept i NHLs 85-årige historie. Ulykken førte til at det fra neste sesong ble krav om et nett over pleksiglasset for å beskytte tilskuerne mot pucker på avveie.


=== 2004−2005: Djurgården, skade og karriereslutt ===


== Landslagskarriere ==
Knutsen var også en profilert spiller på det norske ishockeylandslaget og spilte i alt 40  offisielle landskamper (VM- og OL-kamper).
Han debuterte offisielt under OL på Lillehammer i 1994.


== Trenerkarriere ==
Mellom 2006 og 2016 var han hovedtrener for Vålerenga.


== Karrierestatistikk ==


=== Som spiller ===


==== Klubbkarriere ====


=== Landslagskarriere ===


=== Som trener ===


== Referanser ==


== Eksterne lenker ==
(en) Espen Knutsen på Internet Movie Database 
(en) Espen Knutsen – Olympedia 
(en) Espen Knutsen – Sports-Reference (OL-resultater – arkivert) 
(en) Espen Knutsen – National Hockey League (NHL) 
(en) Espen Knutsen – Eurohockey.com 
(en) Espen Knutsen – Hockeydb.com 
(en) Espen Knutsen – Hockey-Reference.com 
(en) Espen Knutsen – Legends of Hockey 
(en) Espen Knutsen – Eliteprospects.com 
(en) Profil på Hockey-reference.com
(no) Norske NHL-rekorder
(no) Nordmenn draftet til NHL